**សម្ភាសរបស់ឈ្មោះ ឈឿន ស្រីណា**

ក៖ អ្នកសម្ភាសឈ្មោះ : ហេង សុជីវី ខ៖ អ្នកត្រូវបានគេសម្ភាសឈ្មោះឈឿន ស្រីណា

**ពត៌មានសង្ខេបឈ្មោះ ឈឿន ស្រីណា**

គាត់មានឈ្មោះ ឈឿន ស្រីណា ភេទស្រី អាយុ៣៨ឆ្នាំ គាត់កើតថ្ងៃទី១ ខែ៤ ឆ្នាំ១៩៨០ ទីកន្លែងកំណើតនៅកំពង់ចាម បច្ចុប្បន្ននៅខាងក្រោយផ្សារទឹកថ្លា កំរឹតសិក្សារបស់គាត់ រៀនបានត្រឹមថ្នាក់ទី៣ សព្វថ្ងៃគាត់មានមុខរបរលក់នំប៉ាវ លក់ចេកចៀន ត្រឡូងចៀនហ្នឹ នំបំពង់ហ្នឹង លក់ទឹកសណ្តែក។ គាត់បានផ្លាស់ម៉ោនៅរកស៊ីនៅពេញហ្នឹង តាំងពីឆ្នាំ២០០៦ មកម្ល៉េះ។ គាត់មានបងប្អូន៦នាក់ សុទ្ធតែស្រី បងប្អូនរបស់គាត់ឈ្មោះ ផង់ ផន បន្ទាប់ម៉ោ​ ឈ្មោះចាន់ ថន(ឈ្មោះមីង)គន្ធី! គន្ធឿន! សុខ ហឿន គាត់ជាកូនទី២ ។ គាត់បានរៀបការ២ដង លើកទី១ នៅខេត្តកំពង់ធំ! ម្តាយឪពុកគាត់ជាអ្នករៀបចំការអោយគាត់ទាំងពីរ ហើយមានកូនម្នាក់ អាយុ១៨ឆ្នាំ គាត់ក៏បានលែងលះគ្នា រួចហើយបន្ទាប់មកនៅឆ្នាំ២០០៧ បានរៀបការជាមួយប្តីរបស់គាត់ ប្តីរបស់កាត់ស្រុកកំណើតនៅខេត្តស្វាយរៀង ហើយសព្វថ្ងៃគាត់មានកូនប្រុសមួយ អាយុ៤ឆ្នាំ​ សព្វថ្ងៃគាត់ដាក់ផ្ញើសាលារៀន។​ ឪពុកគាត់ឈ្មោះងួន ឈឿន ម្តាយគាត់ឈ្មោះ អ៊ឹម សន ឪពុកគាត់មានអាយុ៦០ជាង ហើយម្តាយគាត់អាយុ ៥០ជាង កាលពីដើមមុន កាត់មានមុខរបរជាអ្នកធ្វើស្រែ ចម្ការ ហើយអាលូវគាត់ចូលនិវត្តន៍ហើយ។ ជីដូនជីតារបស់គាត់ខាងម្តាយឈ្មោះ យាយទុន តាលុន ហើ់យខាងឪពុកឈ្មោះតាងួន យាយពាន់ កាលពីដើមគាត់មានមុខរបរធ្វើស្រែចម្ការដែរ៕

ក៖ចាស ជាដំបូង! សូមជម្រាបសួរអ៊ី...។ ចាស! អ៊ីថ្ងៃនេះ ខ្ញុំមានឪកាសម៉ោ​​សម្ភាសអ៊ីផ្ទាល់ ហើយថ្ងៃសម្ភាសគឺជាថ្ងៃទី២៩ ខែ៨ ឆ្នាំ២០១៨ ហើយខ្ញុំ មានឈ្មោះថា ហេង សុជីវី ជាអ្នកសម្ភាស ហើយអ៊ី! មានឈ្មោះអីដែរ?

ខ៖ភ្លេចបាត់ហើយ

ក៖(សើច) ហើយអ៊ី អ្ហឺ...មានឈ្មោះអីដែរអ៊ី?

ខ៖ខ្ញុំឈ្មោះ ចាន់ ថន

ក៖ហើយចុះឈ្មោះហ្នឹង! ត្រូវជាមួយនឹងអត្តសញ្ញាណប័ណ្ណនិងនាមត្រកូលអ៊ីអត់?

ខ៖ហើយ បើហៅនាមត្រកូល ខ្ញុំឈ្មោះ ឈឿន ស្រីណា។

ក៖អូ...ហើយអ៊ីឈ្មោះនៅក្រៅ អ្ហឺ...ឈ្មោះ ចាន់ ថន?

ខ៖ហ្នឹងហើយ

ក៖អូ...ហើយអ៊ី! ឈ្មោះហ្នឹង ឪពុកម្តាយអ៊ី ជាអ្នករៀបចំ ទុកដាក់អោយអ្ហេ ត្រូវអ្ហេ?

ខ៖ចាស

ក៖គាត់មានប្រាប់ថា ឈ្មោះបស់អ៊ី អ្ហឺ...មានអត្តន័យយ៉ាងណា សំរាប់ជីវិតអ៊ីដែរអ្ហេ?

ខ៖គាត់អ្ហឺ...អត់មានប្រាប់ មានអីទេ! ឈ្មោះកូនគ្រប់ៗគ្នាអស់

ក៖ចាស! ហើយអ៊ី សព្វថ្ងៃហ្នឹង! អ៊ី អាយុម៉ានហើយ?

ខ៖អាយុ៣៨ ហើយ។

ក៖ហើយអ៊ី មានចាំ ឆ្នាំកំណើតដែលអ៊ីកើតទេ? កើតនៅថ្ងៃណា ខែណា ឆ្នាំណាដែរ?

ខ៖អ្ហឺ...ថ្ងៃទី១ ខែ៤ ១៩៨០ គត់!

ក៖ហើយអ៊ី សព្វថ្ងៃ អ៊ី! មានទីលំនៅជាអចិន្ត្រៃយ៍ នៅណា?

ខ៖នៅ! ជួលផ្ទះគេ នៅៗរកស៊ី នៅហ្នឹង! ម៉ោនៅពេញហ្នឹង នៅក្រោយផ្សារទឹកថ្លាហ្នឹង

ក៖អ៊ូ...ហើយអ៊ី លក់អីគេខ្លះ?

ខ៖លក់របស់ លក់នំប៉ាវហ្នឹង ហើយអាលូវ ដល់ពេលឈឺទៀត ជិះកង់អត់កើតចឹងអ្ហា ហើយលក់អត់កើតចឹង ហើយមកលក់នំ លក់ចេកចៀន ត្រឡូងចៀនហ្នឹ នំបំពង់ហ្នឹង លក់ទឹកសណ្តែកអីទៅ...

ក៖ម៉ានឆ្នាំហើយ ដែលអ៊ី បានផ្លាស់ម៉ោពេញ ហើយមករកស៊ីនៅពេញហ្នឹង?

ខ៖អ្ហឺ...មើលទៅ! យូរហើយ តាំងពី២០០៦អូ!

ក៖អូ...២០០៦ មកដល់អាលូវ១២ឆ្នាំហ៊ឹម! ហើយអ្ហឺ...សំរាប់ដូចជា អ៊ី!​ខ្លួនឯងម៉ង មានស្រុកកំណើតនៅណាដែរ?

ខ៖នៅកំពង់ចាម

ក៖អូ...អ៊ីអ្ហឺ...អ៊ីអ្នកស្រុក! កំពង់ចាមអ្ហេអ៊ីអូ?

ខ៖ចាស នៅកំពង់ចាម!

ក៖ហើយអ៊ី មានកូនម៉ានអ្នក សព្វថ្ងៃ?

ខ៖មានកូន១ អ្ហេ! ហើយមានកូន១ហ្នឹងមានកូនទូចទៀត អោយរៀននៅសាលានេះ សាលាមិនអស់លុយទេ ដូចថា អ្ហឺ...យកទៅផ្ញើអ្ហាណា រៀនចេះ មិនអីចឹង! តែដូចថា ចេះតែផ្ញើៗទៅ អញ្ចឹងអ្ហា!

ក៖ហ៊ឹម...គាត់អាយុម៉ានដែរអ៊ី?

ខ៖ទឹម​! ៤ឆ្នាំ

ក៖ហ៊ឹម...ហើយប្តីអ៊ី​វិញ​ អ្ហឺ...គាត់ធ្វើការអីដែរ?

ខ៖លក់នំប៉ាវហ្នឹងដែរហ្នឹង!

ក៖គាត់អ្នកស្រុកណាដែរ ប្តីអ៊ី?

ខ៖នៅ! ស្វាយរៀង

ក៖ ហើយមុនដំបូង អ៊ីអ្ហឺ...រៀបការហ្នឹង! ឪពុកម្តាយអី គាត់ផ្គូផ្គងអោយ រឺក៏ស្រលាញ់គ្នាអ៊ី?

ខ៖ស្រលាញ់គ្នា គ្មានអ្នកណារៀបចំអោយទេ តែបើ...ម៉ែឪខ្ញុំរៀបចំអោយ អ្ហឺ...នៅកំពង់ធំ! មានកូនមួយហើយ​ អាយុ១៨ឆ្នាំ!

ក៖ហ៊ឹម...

ខ៖ហើយបែកពីហ្នឹងម៉ោ បានខ្ញុំម៉ោ...នេះទៅ! អញ្ចឹង! បានម៉ោស្គាល់ប្តីខ្ញុំនៅហ្នឹងអ្ហា ។ អញ្ចឹង អ្ហឺ...បានចាប់ផ្តើមម៉ោរកស៊ីនៅហ្នឹងអ្ហ សារថ្មី!

ក៖ចាស ហើយអ៊ី និងប្តីអ៊ី! ចាប់ដៃគ្នា រៀបការនៅឆ្នាំណាដែរអ៊ី?

ខ៖(គិតមួយសន្ទុះ)

ក៖ទឹម! ឆ្នាំ២០០៧ហ្នឹងដែរ ណ្ណអ៊ីណ្ណ?

ខ៖ហ្នឹងហើយ​

ក៖ ២០០៧! ម៉ោដល់អាលូវ វាបានអ្ហឺ...១១ឆ្នាំដែរហើយ។

ខ៖ហ៊ឹម...

ក៖អញ្ចឹង! បានន័យថា អ៊ី! នៅមកនៅពេញនេះ ១១ឆ្នាំហើយ

ខ៖ចាស

ក៖ចាស ហើយចុះឪពុកម្តាយអ៊ី គាត់នៅស្រុក គាត់ធ្វើអីដែរអ៊ី?

ខ៖ធ្វើស្រែ..ធ្វើស្រូវ ធ្វើអីហងហ្នឹង!​ មានធ្វើអីហងអាលូវ ហើយអាលូវ គាត់ឈប់ គាត់លែងធើអីដែរហើយអាលូវ។

ក៖គាត់អាយុម៉ានហើយអាលូវអ្ហាអ៊ី?

ខ៖គាត់អាយុ៦០ជាង អ៊ីណា! ម៉ែទឹម ៥០ជាងហ្នឹង ពុកខ្ញុំ ទឹមតែ៥០ជាង ពុកអូ...

ក៖អ៊ី ហើយរួចចាំថ្ងៃខែឆ្នាំកំណើតឪពុកម្តាយខ្លួនឯងអ្ហេ?

ខ៖អត់ចាំអ្ហេ...(សើច)

ក៖ហើយគាត់អ្នកស្រុកណាដែរ?

ខ៖អ្ហឺ...គាត់នៅនេះដែរហ្នឹង គាត់អ្នកស្រុកកំពង់ចាម

ក៖ហើយអ្ហឺ...កាលមុនអ្ហ! គាត់អ្ហឺ...មានប្រាប់ពីជីវិតគាត់ នៅកុមារភាព អោយអ៊ីដឹងអ្ហេ ថាអ្ហឺ...តើជីវិតគាត់ម៉េចដែរ​ កាលហ្នឹង?

ខ៖ហ៊ឹម! ជីវិតគាត់តាំង ពីប៉ុលពត លំបាកណាស់ ធើការ...ហើយ!

ទោះបីជា ចាប់ផ្តើមម៉ោធ្វើការហ្នឹង ក៏បាកធ្វើការដែរ យើងគ្រាន់តែបាក ត្រង់យើងឈឺម៉ងអ្ហាណា វាបាក ត្រង់ថា វាអត់សល់អ្ហា ដូចថារកបានម៉ោ ឈឺ! អស់លុយ លុយរកបានម៉ោឈឺ អស់លុយចឹងអ្ហា! ហើយធ្វើការរោងចក្រក៏វា មិនកើត...!ធើការរៀងចក្រ ធើៗចឹងហើយ ឈឺៗចឹងៗហើយ យើងខ្ចីលុយគេ មើលរកតែមើលជំងឺចឹង

ក៖អ៊ី! អ្ហឺ...អាចប្រាប់បានដែរ អ៊ី! ឈឺអីគេ?

ខ៖វាពិបាកអ្ហា វាអ្ហឺ...វាធ្វើការរោងចក្រ វាៗ ខ្លាចគីមីចឹងអ្ហា

ក៖ហ៊ឹម

ខ៖ហើយដូចខ្ញុំ! ធ្វើការហ្នឹង វាអ្ហឺ...ដូចហូបៗអីចឹងទៅ យាយទៅ ការហូបដូចទៀងទាត់ដែរ ទាល់ម៉ោងអ្ហឺ...ម៉ោង១១ទៅដល់ម៉ោង១២ ចឹងទៅ! វាអត់ទៀង យើងហូបអត់ទៀង ដូចថា ពេលដែលយើងហូបចឹងទៅ វាដល់ម៉ោង១១ចឹង! ដូចថាវា អ្ហឺ...ហែវចឹងអ្ហៅ វាធ្វើអោយយើងបាក់កំលាំងអ្ហា ហើយពេលឈឺម្តងៗ គេពិនិត្យមើល លើសឈាម! គាត់ថា យើងសុខភាពមិនល្អចឹង យើងលើសអ្ហាណា ឡើងឈាមឡើងអីចឹង! ចាស...ពីដំបូងឈឺ​ គ្រោះតំរងនោម ។ គ្រោះតំរងនោម វះម៉ាសារ អស់លុយច្រើនអ្ហាណា

ក៖ហ៊ឹម

ខ​៖ដំបូង...ពេលឈឺទៅ ខ្ញុំទៅធើការទៅ ទៅធើការវិញ! រក...លុយ រកកាក់វិញទៅ! ឈឺរហូត...គ្រុនពោះវៀន គ្រុនអីចឹងអ្ហាណា

ក៖ចាស ចុះអ៊ី! ឈឺចឹង មានខាងណា គេអាចជួយបានទៅ?

ខ៖ដល់អ្ហឺ...ពេលខ្ញុំឈឺ! គ្មានអ្នកណាជួយទេ មានតែបងប្អូនហ្នឹង រកខ្ចីលុយរដ្ឋ ខ្ចីលុយគេ ចងការគេហ្នឹង រកពេទ្យហ្នឹង

ក៖អ្ហឺ....

ខ៖ហើយអ្ហឺ...ពេលបង្កើតកូនក្រោយហ្នឹង កាលហ្នឹង ពេលបង្កើតកូនក្រោយហ្នឹង បានអ្ហឺ...នៅពេទ្យកាល់ម៉ែត្រអ្ហា ពេទ្យកាល់ម៉ែត្រ គេជួយហើយ គ្មានអស់លុយ១រៀលទេ​ ថា...ដូចថា ពេលជំងឺដូចធ្ងន់ធ្ងរចឹងទៅ គេវះកាត់អោយអ្ហា គេវះកាត់អោយហើយ​គេអត់យកលុយយើង! វាអត់អស់លុយស៊ី ចាយទេ

ក៖ចាស អាហ្នឹង! រដ្ឋជួយអ្ហូ អ៊ី?ហើយ អ្ហឺ...សំរាប់ផ្ទាល់តែម្តង កាលពីនៅ កុមារភាពហ្នឹង អ៊ី! ចូលចិត្តដូចថា លេងល្បែង លេងអីជាមួយក្មេងៗ អី​ កាលពីមុនអ្ហេ អត់ទេ?

ខ៖លេងល្បែង! អត់ៗ ចូលចិត្តលេងទេ មិនសូវ អត់សូវចូលចិត្តលេងទេ ពេលណាចិត្តយើងចង់លេងហ្នឹង លេងមួយគេបានភ្លេតៗ លេងលោតកៅស៊ូ លោតអីហ្នឹង...

ក៖ហ្នឹង? ចាស...

ខ៖ហ្នឹង!

ក៖ហើយអ៊ី កាលពីក្មេង អ៊ី! រៀនបានថ្នាក់ទីម៉ានដែរ?

ខ៖មិនសូវបានរៀនផង រៀនបានត្រឹមថ្នាក់ទី៣! ថ្នាក់ទី៣ អញ្ចឹង! ដូចថា...ដូចថារៀនអត់ចូលអ្ហា ដូចថារៀនមិនចេះ មិនអីចឹងទៅ ដូចថាខ្ជិលរៀនម៉ង! ។ ប៉ុន្តែរាល់ថ្ងៃរៀនចេះ មើលអក្សរតែម្តង ដូចថាយើងគិតថា យើងខ្លាចគេទៅ យើងអត់មានចេះអក្សរអូ យើងអត់មានបានរៀនបានចូលសាលាបានច្រើន។ យើងជាបមើលគោ យើងជាប់ ដាំដំណាំអីចឹង ទិញអ្ហឺ...សៀវភៅពុម្ព​យកម៉ោ! រៀន

ខ្លួនឯង វាៗ បានគ្រាន់តែមើលៗអក្សរដាច់អ្ហា ចេះតា! អក្សរអាចមើលដាច់បាន។

ក៖រូចចុះអ៊ី មានចេះភាសាផ្សេងទៀតអត់ ក្រៅពីខ្មែរយើង?

ខ៖អត់ចេះហង!

ក៖ចុះអ៊ី! ពេលនៅរៀនហ្នឹង មានប៉ងប្រាថ្នាខ្លួនឯងអ្ហេ ថាចង់ធ្វើអី?

ខ៖អ្ហឺ...កាលមុន អ្ហឺ...ថា គិតមើល៍! យាយទៅដូចជាមិនប្រាថ្នាធើអីផង?ប្រាថ្នាចង់តែអោយបានរៀន ចង់តែបានខ្ពស់ អាចដាច់ចឹង គ្រាន់ថា កុំអោយយើង អត់ចេះអក្សរសោះអ្ហា ធំប៉ុហ្នឹង យើងគ្មានបំណងប៉ងប្រាថ្នាអី ជីវិតខ្ញុំ ស្មុគស្មាញ មិនដែលបានអីទេខ្ញុំហ្នឹង។ កាលពីរៀនហ្នឹង ខ្ញុំធ្លាប់ប្រាថ្នាកថាធើពេទ្យ ធើអីចឹងអ្ហាណា ដោយសារយើងអត់កំណត់

ក៖ហ៊ឹម

ខ៖ ដោយសារយើងរៀនអត់ចេះ អត់ចូល អត់ចាំ! ការងារច្រើន បើយាយទៅ អត់ចេះម៉ង មានៗច្រើន...យើងវេទនា យើងអត់អ្ហា!​ យើងអត់ៗចឹងទៅ យើងរៀន...ក៏រៀនអត់ចូល!​ប៉ុន្តែខ្ញុំចំណាំ បានដាំដំណាំលក់ ដាំបន្លែ យើងដាំ យាយទៅ! បន្លែគ្រប់មុខ​ចេះដាំ

ក៖កាលហ្នឹង សាលាណាអ៊ី រៀននៅសាលាណាដែរ?

ខ៖សាលាកំពង់ចាមហ្នឹង រៀន៤ គីឡូពីហ្នឹង!

ក៖ហើយដោយសារម៉េច បានអ៊ី! ឈប់រៀនថ្នាក់ប៉ុហ្នឹង?

ខ៖ដោយសារយើងរៀនអត់ចូលអ្ហា អត់ចូល ដោយសារមុខរបរច្រើនពេក ហើយនៅណុង! អ្នកដកស្ទូង វាច្រើនពេក ហើយហ្នឹងវាអ្ហឺ...ការមើលគោ ហើយដូចថា យើងដាំបន្លែ ដាំអី វាចេះតែខកម៉ោងអ្ហា វាចេះតែខានទៅអ្ហាណា នៅប្រឹងប្រែង នៅជួយឪពុក ជួយម្តាយ តែអ្ហឺ...នៅតែចេះតែហួសពេលរៀនហើយ អត់មានចិត្តចង់ទៅរៀនម៉ងខ្ជិល! ខ្ជិលៗ ប៉ុន្តែនឹកឃើញ ចិត្តចងើទិញសៀវភៅម៉ោរៀន ក៏ចឹងទៅ ចេះតែបានចេះទៅ ប៉ុនៗហ្នឹង ។ ខ្ញុំចេះរៀនចិន បាន២!៣!ខែដែរ ប៉ុន្តែវា...អាលូវវា ភ្លេចហើយ(សើច)ដូចថា យើងដូចយាយ យាយចឹងបានខ្លះចឹង បើថាអោយរៀន វាមិនទាន់ចាប់សរសេរអក្សរអ្ហេណា យាយមិនយាយ! បើថាយាយឆាប់ចាប់បាន។

ក៖ចាស អ៊ី! ពេលហ្នឹងរៀន មានមិត្តភក្តិស្និទ្ធស្នាលដែរ?

ខ៖មាន! មានមិត្តភក្តិច្រើនដែរ​ តែអាលូវ គេមានប្តី មានកូនអស់ទៅ វាបែក គ្រាន់តែយើងវាអត់។

ក៖បងអ្ហើយ...ដូចជាអ្ហឺ...សំរាប់ កាលពីមុនម៉ោ ឪពុកម្តាយបងធ្លាប់ ទូន្មានប្រាប់រឿងគេ ដំបូលន្មាន ចាស់ៗពីដើមអ្ហា គាត់ប្រាប់អីបងខ្លះដែរ?

ខ៖គាត់ប្រាប់ពីការរកស៊ីចឹងអ្ហាណា ម៉ោធើការរោងចក្រយ៉ាប់ណាស់អីចឹងអ្ហាណា ថាបើយើងមានលុយរកស៊ី ពូកគាត់ប្រាប់ដែរ ថា​ប្រយ័ត្នប្រយែងតាម​គេ ខ្លាចគេបោកអីចឹង ដល់ពេលយើងរកទៅ វាជៀសមិនផុតអោយគេបោកចឹង! (សើច) យើងជៀសមិនផុតអោយគេបោកអ្ហេ ជៀសមិនផុតអាគេធើបាបអ្ហេ ។ យាយទៅ! យើងស្តាប់គាត់ដែរ យើងស្តាប់ទៅ យើងចង់រកដែរ យើងមានចិត្តមួយចង់រកការងារមួយទៀត យើងបានតិចតួច អីចឹងអ្ហា យើងរកចឹងទៅ បានគេបោក គេអីចឹងអ្ហៅ យើងលែងមានកំលាំងរកអ្ហាណា ។

ក៖ហ្នឹងហើយ ខំរកលុយ! ម៉ាគគោក!

ខ៖ខំរកម៉ោ! ដល់ពេល...អ្ហឺ...ខ្ញុំអាណិតគេច្រើន យើងនៅក្មេង គេឃើញយើងរកស៊ី លើកដាក់លើអីទៅ គេចេះតែម៉ោយាយអីទេ! គេម៉ោយាយ! បញ្ចុះបញ្ចូលយើងហ្នឹង ហើយចេះតែពីហ្នឹង អោយគេទៅ ដល់ពេលគេ...គេដល់ថ្ងៃគេៗ គេទៅៗថៃ ទៅៗថាទៅនោះអី! គេថាទៅម៉ាឡេម៉ាអីអូ...ហើយគេទៅអស់ទៅ យើងមានៗយកមានអីយកទៅលក់!!! យើងអស់លុយអស់អីចឹងទៅ យើងឈឺទៀតអត់មានលុយ...

ក៖ហ៊ឹម...ចាស! ឪពុកម្តាយបងឈ្មោះអីដែរបង?

ខ៖គាត់ឈ្មោះងួន ឈឿន ម្តាយខ្ញុំ អ៊ឹម សន។

ក៖ហើយអ្ហឺ...បន្ទាប់ម៉ោ ឪពុកម្តាយគាត់ មានបានអ្ហឺ...ចាស! ប្រាប់បានជីវិត បទពិសោធន៍ អីដល់បងដែរដឹងអ្ហេ?

ខ៖គាត់ប្រាប់​ គាត់ថា គាត់ថាសម័យនេះ សម័យជឿនលឿនអ្ហាណា ពីមុនម៉ោ! សម័យក្រុងអង្គរ ដូចថាគាត់មាន រក...អីបានអី ក៏...ពិបាកអ្ហាណា ហើយគាត់ធ្លាប់ប្រាប់ខ្ញុំថា កាលពីជំនាន់អាពត បបរហុតអិចឹងទៅ អត់មានដូចសម័យគេ ជឿនលឿន! លុយក៏មានការសិក្សាក៏មានចឹងអ្ហាណា!​

វាមិនដូចកាលមុន យើងអត់មាន វាវេទនាចឹងអ្ហេណា កាលគាត់កើតជំនាន់អាពត ដូចថា គេៗចាប់គូអ្ហា ប៉ុន្តែពុកម៉ែ គាត់បានការអីត្រឹមត្រូវ មិនមែនគេៗចាប់ជុលអ្ហេ គាត់បានត្រឹម បានត្រឹមម៉ានៅហ្នឹង។

ក៖ចាស បងយល់ថា បង! ឪពុកម្តាយបងជាមនុស្សបែបណាដែរ?

ខ៖គាត់មាន គាត់ល្អដែរ...មានអី គាត់ខំជួយជ្រោមជ្រែងអោយបន្តទៀតរហូត...ប៉ុន្តែយើងមិន យើងមិនតែគាត់មិន ជួយមិនៗ ឈ្នះអីចឹងអ្ហាណា

ក៖ហ៊ឹម...ហើយបង! បងប្អូនម៉ាននាក់?

ខ៖ខ្ញុំ៦នាក់ សុទ្ធតែស្រី! ប៉ុន្តែគេសុទ្ធតែមានមុខរបរ​ គេសុទ្ធតែមានតូប មានផ្ទះចឹងអ្ហាណា អ្ហឺ...អត់តែខ្ញុំ

ក៖ហ៊ឹម ហើយបង! កូនទៅម៉ានដែរ?

ខ៖ខ្ញុំកូនទី២!

ក៖បងអាចរៀបរាប់ បងប្អូនបស់អ៊ី បងប្អូនទាំង៦នាក់ គាត់ឈ្មោះអីខ្លះទៅ?

ខ៖បងខ្ញុំអ្ហឺ...ឈ្មោះផង់ ផន បន្ទាប់ម៉ោ​ ឈ្មោះចាន់ ថន គន្ធី! គន្ធឿន! សុខ ហឿន មីពៅគេ...

ក៖ចាស ហើយកាលពីទូចម៉ោ បងមានអនុស្សាវរីយ៍អីជាមួយបងប្អូនបងដែរ?

ខ​៖អនុស្សាវរីយ៍គ្រាន់បានថា យាយទៅតាំងពីការហើយហ្នឹង នាំគ្នាបែកម៉ោ បែកអស់ចឹង គេជុំគ្នាម្តងៗ​ គេជុំបងប្អូនសប្បាយ ធើអីហូបអី ដូចថាបបួលគ្នាធើបុណ្យនៅផ្ទះ ជួយ!​យាយទៅ​ គេជួយផ្តល់លុយអី ផ្តល់កាក់អោយម៉ែឪដែរចឹងអ្ហាណា ដូចថាយើងអ្ហឺ...រឿងអី​ យើងគេចពីផ្ទះម៉ោចឹងអ្ហា យើងម៉ោរកស៊ីដែរចឹងអ្ហាណា គិតថា ម៉ោខំរកលុយអោយមកសល់ចឹងអ្ហាណា ប៉ុន្តែ!​បើខ្ញុំរកលុយ អ្ហឺ...អត់សល់ម៉ង គេរកសល! អត់សល់​តែខ្ញុំ!
ក៖ចាស បង!​ ហើយអ្ហឺ...បងប្អូនរបស់បងដែរ កាលពីមុនមកដល់អាលូវនៀក នៅណាខ្លះទៅបង?

ខ៖ដាច់អស់ហើយ នៅៗជិតៗផ្ទះម៉ែខ្ញុំហ្នឹង ២!៣! បងខ្ញុំផង ទី៤! ទី៥ហ្នឹង! អាលូវពៅគេ បានទោដល់ទី៥ហើយ

ក៖ចឹង?

ខ៖ហើយខ្ញុំភ្ជំអី អ្ហឺ...បើសិនទៅពីនេះទៅ ទៅបានតែម៉ាថ្ងៃ ២ថ្ងៃទៅស្វាយរៀង ទៅផ្ទះម្តាយក្មេកខ្ញុំ!

ក៖អញ្ចឹង! ទៅជុំគ្នាម៉ងនៅនោះ

ខ៖បានតែ២!៣!ថ្ងៃហ្នឹង នាំគ្នាម៉ោ ម៉ោ!រកស៊ីអី នៅនោះ

ក៖អ្ហឺ...ចាសបង! សំរាប់ អ្ហឺ...ជីវិតបងម៉ងអ្ហា កើតទាន់ជីដូនជីតារបស់ខាងឪពុកម្តាយបងអត៉?

ខ​៖ទាន់ៗតែពុក!

ក៖គាត់ឈ្មោះអីដែរទៅបង?ទាំងខាងឪពុក ខាងម្តាយបងអ្ហា?

ខ៖ទាន់តែបានតែតាៗអ្ហេ យាយៗអត់ទាន់ ទាន់បានតែខាងម៉ែអ្ហា! យាយទន់ តាលុន! ហើយបើខាងពុកអ្ហា តាងួន ! យាយពាន់ តាងួន។

ក៖ចាស ហើយពីមុនឡើយ បងទាន់គាត់ហ្នឹង គាត់! ជីដូនជីតាបង ជាមនុស្សបែបណាដែរ?

ខ៖គាត់! មនុស្សគាត់ តាៗហ្នឹងសុទ្ធតែអ្នកល្អដែរ ។

ក៖ហ៊ឹម...

ខ៖យាយទៅ! ដូចអត់មានអាក្រក់អីអ្ហេ ក៏ប៉ុន្តែដូចថា ពីមុនចាស់ៗ គេសុទ្ធតែហូបស្រា ហូបអីចឹងដែរ ហើយអាលូវហូប គេមានប៊ីយ៉ា ប៊ីអីហូបតិចតួច ចាស់ៗពីដើមហូបស្រា ដល់ពេលចឹងទៅ​ គាត់ហូបត្រឹមត្រូវ ហូបម៉ាល្មម យាយទៅ! គាត់មានតែហូបអី បានត្រឹមត្រូវអ្ហេណា

ក៖ហ៊ឹម! ចុះជីដូនជីតាអ៊ំអ្ហា កាលពីមុន គាត់មានបានប្រកបមុខរបរអីដែរ?ដើម្បីចិញ្ចឹមជីវិត និងគ្រួសារដែរ?

ខ៖គាត់ធ្វើស្រែ ធ្វើស្រូវ អោយតែដល់ពេលផុតពីគាត់ហ្នឹងទៅ ហើយបាន មក...បានពុកម៉ែចឹងអ្ហៅ! អោយតែខ្ញុំធើស្រែបន្តចឹង ហើយដល់ពេល គេបានបង្កើតរោងចក្រហ្នឹង ក៏...គាត់នាំអោយគេបានមកធ្វើការរោងចក្រ ធើអីចឹងទៅ។

ក៖ហ៊ឹម...កាលពេលហ្នឹង គាត់មានបានធ្លាប់ ទូន្មានដល់បងអីខ្លះដែរ?

ខ៖ហើយចុះ ឪពុកម្តាយ ធ្លាប់តែទូន្មានអោយតែល្អទាំងទឹង អស់គ្នា...

ក៖ជីដូនជីតាបងអ្ហា?

ខ៖ទូន្មានអោយល្អទាំងអស់គ្នា អោយ! យាយទៅ អោយតែកូនចៅដែរ គាត់ជូនពរអោយយើងសុខសប្បាយ អោយយើងល្អ ដូចថាបងប្អូនទៅណា ជួបគ្នា ឈ្លោះគ្នាមិនអោយទាស់គ្នាអីចឹងអ្ហាណា គាត់យាយធើម៉េច បងប្អូនចេះស្រលាញ់គ្នា រឿងប្តីប្រពន្ធកូនចៅយើងអីចឹងក៏គាត់ ប្រាប់អោយចេះស្រលាញ់គ្នាទៅចឹងអ្ហាណា

ក៖ចាស ហើយបង ហើយផ្ទះបង! កាលពីមុន ផ្ទះបងមានសភាពបែបណាដែរ?

ខ៖ផ្ទះខ្ញុំនៅរហូតណាណ្ណ!​ ផ្ទះឪពុកម្តាយខ្ញុំ អ្ហឺ...អាលូវវានៅ សុទ្ធតែខូចៗ ទាល់អាលូវហ្នឹង​ មានបានធើថ្មី អីនឹងគេ គ្មានបានធើថ្មីអីទេ ចាស់អាដែរហ្នឹង! គេគ្រប់គ្នា គេសុទ្ធតែបង្រីកធំ។

ក៖ម៉ូតអីដែរបង?

ខ៖ផ្ទះឈើ...! ផ្ទះឈើ ដាក់ប្រក់ស័ង្គសីធម្មតា យាយទៅ! ផ្ទះស្រុកស្រែអ្ហាណា ផ្ទះស្រុកស្រែ វាអត់ៗល្អចឹងអីទេ អ្ហឺ...អាលូវគេ អ្ហឺ...សុទ្ធតែផ្ទះអ្ហឺ​...ថ្មីៗ បានអ្ហឺល្អៗ!

ក៖ហ៊ឹម! ហើយផ្ទះហ្នឹង ឪពុកម្តាយបង អ្នកធ្វើរឺក៏ជួលគេអ្ហេ?

ខ៖ម៉ែពុកខ្ញុំហ្នឹង ទិញពីអ៊ំដែរហ្នឹង ទៅទិញពីអ៊ំ! អ៊ំគាត់ដំបូង គ្រាន់គាត់ធើផ្ទះមួយនៅហ្នឹងនៅទៅ គាត់ទិញដី ទិញផ្ទះអ៊ំហ្នឹងនៅអ្ហាណា បងគាត់បង្កើតហ្នឹង ពេលហ្នឹងនៅ រហូតទាល់សព្វថ្ងៃហ្នឹង

ក៖ចាស ហើយដីហ្នឹង ដីកេរ្តិ៍គាត់បងអ្ហេ?

ខ៖ដីកេរ្តិ៍គាត់

ក៖ហើយបងរាល់ថ្ងៃ អ្ហឺ...ម៉ោជួលផ្ទះគេនៅម៉ោពេញហ្នឹង ?

ខ៖ចាស! មកជួលផ្ទះគេមកនៅពេញហ្នឹង ម៉ាខែ៣៥រៀល!

ក៖ហ៊ឹម នៅជាមួយគ្រួសារអាអូនហ្នឹង​ ទាំងអស់ហ្នឹងអ្ហេ?

ខ៖ផ្ទះនៅជុំគ្នាហ្នឹង

ក៖ហើយក្តីបំណងប្រាថ្នាហ្នឹង បងចង់បានអីគេវិញ?

ចង់បានអីអ្ហេ ចង់ផ្លាស់ប្តូរមុខរបរ រឺក៏ចង់បានអីដែរ?

ខ៖ចង់គ្រាន់តែរកស៊ី ថា...បានធូធាទៅ ទៅធើផ្ទះនៅស្រុកណា ។ ខ្ញុំរាល់ថ្ងៃ ខ្ញុំចេះតែគិតអ្ហា មានតែចង់បានផ្ទះសំបែងអីចឹងទៅ បើនៅស្រុកខ្ញុំវិញ លក់អ្ហឺ...ចង់កាត់សំពតស្លៀកនៅស្រុកអ្ហាណា ទៅខាង ទៅខាងស្រុកហ្នឹង! អ្ហាវា...ដល់ពេលលក់ អ្ហឺ...លក់មិនដាច់ដែរ បើសិនជាចិត្តខ្ញុំហ្នឹង ប៉ងធើផ្ទះ ធើអីនៅ ហ៊ឹម! ដូចអ្ហឺ...វាបាកដែរ ពេលភ្ជំ ពេលអីចឹង បើភ្ជំភ្ជរ​! យើងចេញពីផ្ទះ យើងអត់មានផ្ទះនៅទេ មានតែផ្ទះម៉ែអ្ហេណា បើគេ គេមានផ្ទះនៅគ្រប់គ្នា ខ្ញុំអត់មានផ្ទះនៅចឹងអ្ហា!​ ហើយនៅពេញហ្នឹង ខ្ញុំម៉ោពេញហ្នឹង ខ្ញុំៗមកនៅពេញហ្នឹង វីស! ខ្ញុំបានលុយ ទិញផ្ទះហើយហ្នឹង ហើយដល់ពេលគេបោកចឹង អស់អាលីង ហ៊ឹម...អស់អាលីងម៉ង...! ហើយក៏រក...រកអីមិនបានៗហើយ ហើយអ្ហឺ...ឈឺទៀត!

ក៖ហ៊ឹម...

ខ៖ឈឺហើយ! ហើយមានណា មានតែម៉ែឪហ្នឹង ចងការ!​ កំពុងរកចងការគេ យកមកអោយយើងទៅពេទ្យ ទៅអីយើង!​ ពេលជា ពេលអី រកស៊ីវិញអញ្ចឹងអ្ហាណា។

ក៖រាល់ថ្ងៃអ្ហឺ...អ៊ី! ធើការតាម៉ាកាឡែងហ្នឹងអ្ហេអូ រកស៊ីតែម៉ាកាឡែងអ៊ីអូ អត់ទៅណាផ្សេងទៀតណាអ្ហេ?

ខ៖អត់ទេ តែមួយហ្នឹង

ក៖តែមួយហ្នឹង! ចាស... ហើយអ៊ី! អ្ហឺ...សំរាប់អ្ហឺ...ជីវិតមានរឿងអី ធ្វើអោយអ៊ី! សប្បាយចិត្តជាងគេ?

ខ៖សប្បាយចិត្តជាងគេ មានតែ​ នេះទៅ ចង់អោយប្តី ប្តី! ដូចថាឈប់ផឹក ឈប់ស៊ី ហ្នឹងហើយ! អ្ហឺ...ហើយម៉េចជាជីវិតចុងក្រោយគាត់ហ្នឹងអ្ហា កុំអោយប្តីខ្ញុំផឹកស៊ី... ផឹកស៊ីហើយ អត់គិតរក ជួយរកលុយ រកកាត់អីអី ងោយគេជួយ អោយយើងដូចគេទេ អោយតែកាត់រកបាន គាត់ប្រឹងអស់ហើយ សព្វថ្ងៃគុំបានមុខរបរ បានតា...នំបុ័ងហ្នឹង ម្ងៃ៣មឿនៗចឹងអ្ហាណា! តែដល់ពេល គាត់ផឹក ស៊ីម្តងៗចាយអស់៤!១០មឿនអីចឹងអ្ហា អញ្ចឹងគាត់រក...អត់សល់អ្ហេ រកបានម៉ាចាយខ្លួនគាត់ហ្នឹង។ ហើយខ្ញុំហ៊ឹម...ខំលក់ខំរក សឹងអី ហើយយកលុយហ្នឹង ទិញអង្ករ នៅផ្ទះជួល អោយកូនរៀនអីចឹងអ្ហា ហើយចេះតែទ្រាំ បង់ការ បងអោយធនាគារចឹងអ្ហាណា

ក៖ចាស ហើយរឿង ដូចថាទំនេរអីហ្នឹង ចូលចិត្តធ្វើអីដែរ?

ខ៖ពេលទំនេរ ចូលចិត្ត! ហ្នឹងពីមុន ពេលទំនេរៗ​ ខ្ញុំចូលចិត្តមើលសៀវភៅ ចូលចិត្តមើលសៀវភៅរឿង! រឺក៏សៀវភៅរៀនចឹងអ្ហា។

ក៖ហ៊ឹម...ចឹង ប៉ុហ្នឹងអ្ហេអ៊ីណ្ណ?

ខ៖ចាស

ក៖ហើយអ្ហឺ...សំរាប់អ្ហឺ...មុខម្ហូប អ៊ី! ចូលចិត្តមុខម្ហូបអីដែរ?

ខ៖មុខម្ហូប! ចូលចិត្តមុខ មុខម្ហូបឆា...

ក៖អោយតែឆា ចូលចិត្តទាំងអស់អ្ហ?

ខ៖ឆាៗ ចូលចិត្ត តែអាលូវ គេអោយតមខ្លាញ់ គេអត់អោយហូបខ្លាញ់ ចូលចិត្តតែត្រីអាំងអ្ហេ។

ក៖ហើយអ៊ី ពូកែធើម្ហូបអីគេ?ធ្វើហើយឆ្ងាញ់ម៉ងអ្ហា!

ខ៖អ្ហឺ...ដូចថា អ្ហឺ...ធើម្ហូប មិនសូវពូកែអ្ហេ(សើច) ប៉ុន្តែចេះតែធ្វើៗទៅ​ ធើម៉េច អ្ហឺ...ទៅ ធ្វើម៉េចអោយតែបានហូបទៅ (សើច)

ក៖(សើច) ហើយអ្ហឺ...សំរាប់ចំណង់ចំណូងចិត្ត ខាងបទចម្រៀងអី អ៊ី! ស្តាប់ចម្រៀង អ៊ីចេះច្រៀងអ្ហេ?

ខ៖ចេះតា...អាលូវទឹមចេះ!​ តាម...គេចេះតែបបួលច្រៀង! អាលូវ គេបង្កើតខារ៉ាខេអី! ប្តីខ្ញុំ គាត់ច្រៀងខារ៉ាអូខេ ដាក់ចឹងអ្ហាណា ចេះតែច្រៀងលេង...

ក៖(សើច)

ខ៖ច្រៀង! ច្រៀងៗមិនពិរោះទេ ប៉ុន្តែចេះតែច្រៀងលេង

ក៖ចាស! បង្កើតបរិយាកាស ហើយរាំអី អ៊ី!​ចូលចិត្តអ្ហេ?

ខ៖ពីមុន ចូលចិត្ត តែអាលូវលែងចូលចិត្តហើយ

ក៖ហ៊ឹម...

ខ៖ពីមុន ប៉ុនអ្ហា! ដើរលេង ដើររាំសប្បាយអ្ហា អោយតែមានបុណ្យ មានគេបង្កើតកម្មវិធីចឹងអ្ហាណា ចូលចិត្តបបួលលេងសប្បាយ ប៉ុន្តែ អាលូវៗលែងចូលចិត្តហើយ

ក៖(សើច) ចាស!​ ហើយអ្ហឺ...សំរាប់បទចម្រៀងអី អ៊ី! ចូលចិត្តស្តាប់អ្ហេ ច្រៀងហើយចូលចិត្តស្តាប់អ្ហេ?

ខ៖ហ៊ឹម

ក៖ខាងសម័យ រឺក៏បុរាណ?

ខ៖ខាងបុរាណ...

ក៖មានចាំ ចំណងជើងអ្ហេអ៊ី?

ខ៖បុរាណ មានអ្ហឺ...ចំណងជើង! (គិត)ចំណងជើងអ្ហឺ...អ្នកណាគេច្រៀងទេនៀក?

ក៖(សើច)

ខ៖បទ! ស្រីណាមិនយំអី អូ?

ក៖អូ ចាស!​ ហើយសំរាប់?

ខ៖ម្លប់ដូងអីអូ! ដែលៗទូច សូនិច ច្រៀងអូ! ហើយពីមុន ចូលចិត្តច្រៀង យាយទៅ! ទៅមើលគោអីហ្នឹង! ចូលចិត្តច្រៀងចឹងអ្ហា ចូលចិត្តច្រៀង ចូលចិត្តចង់សប្បាយ!

ក៖ពេលហ្នឹងអ្ហឺ...ដូចថា រៀងដូចចិត្តចង់សប្បាយ ដូចថា ខាងសិល្បះអី ចង់ស្រលាញ់!

ខ៖ហ្នឹងហើយ! ចង់ស្រលាញ់ រួចទៅ! ទៅរៀនខាង ខាងសិល្ប៍ ចង់ទៅរៀនខាង ខាងយីកេរ ខាងអីហ្នឹង!

ក៖ចាស...

ខ៖ពេល អត់មានបានទៅៗ អ្ហឺ...ពេលវេលា ក៏ចេះតែអត់បានទៅទៀត ឆ្ងាយចឹង អត់បានទៅ​ ហើយយើងប៉ងអត់បានអ្ហា យើងប៉ងអាហ្នឹង! ប៉ុនយើងប៉ងអត់បានអ្ហា

ក៖ចុះអ៊ី! តាំងពីមុនម៉ោ អ៊ី! មានបទពិសោធន៍ច្រើនអ្ហា រហូតដល់អាលូវ អ៊ីៗ គិតថា ខ្លួនឯង មានការលំបាកអីខ្លះដែល​ចងចាំមកដល់អាលូវ អត់ភ្លេចសោះម៉ង ការលំបាកហ្នឹង?

ខ៖ការលំបាកហ្នឹង មានតែផលឈឺម៉ាមុខ! ហើយឈឺ អត់ដែលជាផង ហ៊ឹម...(ក្អក)។ ជា...យ៉ាងច្រើនដល់ម៉ាឆ្នាំ ហ៊ឹម...នៅហ្នឹង!​ វាមិនបាន ថ្មើរហ្នឹងឈឺទៀត បាន២!៣ខែហ្នឹង ឈឺទៀត បានសឹងម៉ាឆ្នាំ សង្ស័យឈឺរហូត ត្រឹមខ្ញុំចាប់ផ្តើមទៅ ផុតពីទៅធ្វើការរោងចក្រទៅ ឈឺរហូត! ពីមុនហ្នឹង ពីមុនលេបថ្នាំរាល់ថ្ងៃ កាលមុនធើការនៅហ្នឹង អត់ឈឺអ្ហេ! អាលូវទឹមចាប់ផ្តើមម៉ាអាទិត្យ! រកស៊ីដាក់លុយ ដំបូងកបអ្ហាណា​ កបបាន២!៣ខែហ្នឹង ហ្នឹងលែងកបវិញ ព្រោះយើងគិត យើងគិតច្រើនអ្ហា ដល់ពេលយើងគិតច្រើនអ្ហា ដូចថាអោយយើងឈឺក្បាល វិលមុខ អាងឹតមុខ អ្ហឺ...ណាមួយយើងអាសារឡើងឈាមអូ ពេលយើងគិតចឹង ឡើងឈាមម្ងៃ ឡើងឈាមចឹងទៅ ហើយទៅពេទ្យ ទៅអី! មើល៍!​ ហើយឡើងឈាមចឹង!​ ចឹងហើយ មានកូន ប៉ុន្តែកូនអត់នៅចឹងទៅអ្ហាណា ហ៊ឹម! ទុកអត់កើត មីងៗកុំអី កុំអីមីងគ្មានបាន លក់អ្ហេនៀក! ទឹមកូនអទ់នៅតា កូនអត់នៅចឹងទៅ ខ្ញុំ! បានកន្លះខែហ្នឹង នៅម៉េចសុខ បើជំពាក់គេម៉ាគំនរ(សើច) ។ នៅអត់សុខអ្ហេ ខំរកលុយម៉ោ អោយតែបានដូចគេអ្ហាណា ហើយបានកន្លះខែ ខ្ញុំក៏បានរកស៊ីវិញទៅ !

ក៖កូនហ្នឹង អ៊ី!​យកចេញ រឺក៏ម៉េចដែរ?​

ខ៖យកចេញ! វាចេញហ្នឹង ហើយអោយនៅ នៅកន្លែងពេទ្យេឯករាជ្យ ឯករាជ្យអ្ហា! មិនមែនឯករាជ្យ ទៅយកនៅ...ផ្ទះគាត់ហ្នឹងម៉ង រួចហើយ! មានការលើសឈាម ខ្សោយចឹង ហើយធ្លាក់ឈាម មានការធ្លាក់ឈាមម៉ាគំនរ ខ្ញុំ! អត់មានលុយអ្ហេណា ចងការគេ អ្ហឺ...បាន៣០០ ក្រៅពីហ្នឹង! ហើយនៅជំពាក់ពេទ្យ៤០០ទៀត! ៤០០ទៀត មានទាន់សង បានយកទៅអោយគាត់អ៊ីណា អាលូវម៉ាខែជាងអ្ហានៀក រកលុយ យកទៅអោយគាត់ហើយ យើងក្នុងម៉ាខែៗ យើងរកមិនបានចឹងអ្ហាណា រកបានសន្សំបានហើយ ១០!២០មឿន ហើយយកទៅអោយគាត់អ្ហាណា ងាកៗដល់ខែ ងាកៗដល់ខែ មានការរហូត ចុះបើយើងអត់ យើងចេះតែខ្ចីចឹងទៅ ទាញៗចឹងអ្ហៅ ពេលយកមកធើដើមរកស៊ីចឹងទៅ យើងលក់ដាច់ យើងយកទៅសងគេ​ ធើដើម! ដើមទុន! មានដើមទុន យើងមានដើមទុនទាំងប៉ុន្មាន! រួចយើងៗជំពាក់គេទៀត វាតៗគ្នា យើងរកម៉ោ វាអត់សល់​ សងបណ្តើរៗ

ក៖ចាស ហើយអ៊ី! ពេលអ៊ី ពិបាកចិត្ត រឺក៏មានអារម្មណ៍ថាធុញថប់ អ៊ី! តែងតែធ្វើដែរ?

ខ៖នេះហើយ ពេលប៉ាបាកចិត្ត​ ចង់តែរត់ហាត់ប្រាណអ្ហេ(សើច) ហ្នឹង! ខ្ញុំពេលដែលពិបាកចិត្តយ ចង់តែរត់ហាត់ប្រាណ ចង់តែអោយវាបែកញើស ដូចថាចង់បន្ធូរអារម្មណ៍ដែរហ្នឹងអ្ហា មានលុយកាក់វិញ ចងតែទៅធើបុណ្យ ធើអីវិញទៅ អោយវាសាឡាស់មុខអ្ហា ហើយពីមុន​! ខ្ញុំគិតស្មុគអ្ហា ពិបាកចិត្ត!ចង់សម្លាប់ខ្លួនអ្ហា ដល់ពេលអាលូវអត់ទេ លោកអើយ លែងហើយ

ក៖(សើច) ហ្នឹងហើយគិតវែងឆ្ងាយអ្ហា!

ខ៖ពីមុនមក ដូចថា យើងគិតវែងឆ្ងាយ ដូចថាយើងគិតខ្លី ដូចថាយើងពិបាកចិត្ត

ក៖ចាស ហើយអ៊ី! សំរាប់ខ្លួនឯងចឹង ហើយនិងការសម្ភាសនៅថ្ងៃហ្នឹង មានដូចជាអ្ហឺ...សូមអរគុណអ៊ីច្រើនហើយ ដែលបានចំណាយពេលក្នុងការសម្ភាស ហើយជាចុងក្រោយ អ៊ី! មានពាក្យពេជន៍អី ដើម្បីផ្តែផ្តាំ ដល់កូនចៅជំនាន់ក្រោយទៀត ជាពិសេសកូនចៅបស់អ៊ីផ្ទាល់?

ខ៖កូនចៅបសខ្ញុំផ្ទាល់! មានមានពាក្យផ្តែផ្តាំ យើងវាអត់ចេះតែទ្រាំអត់ទៅ កុំខ្ចីគេអ្ហេណា ខ្ចីគេ ចេះតែជំពាក់គេតៗ ដូចខ្ញុំចឹងអ្ហា

ក៖ចាស ប៉ុហ្នឹងអ្ហេ អ៊ីណ្ណ?

ខ៖ចាស

ក៖ចាស ចឹងអរគុណ អ៊ី! ច្រើន...

ខ៖ខ្ចីគេ ចេះតែជំពាក់គេ តៗ...ដោះអត់រួចអ្ហេ វានៅតែកន្ទុយអ្ហាណា

ក៖ហ្នឹងហើយអ៊ី ខំប្រឹងរហូត...

ខ​៖ចឹងកុំអី មិនត្រូវសងគេទេ

ក៖ចាស អញ្ចឹង! អ្ហឺ...ការសម្ភាសនេះ ត្រូវបានដាក់ក្នុងវេបសាយនៅ​ខាងសាលាBYU នៅសហរដ្ឋអាមេរិកអ្ហាអ៊ី ហើយវេបសាយខាងសាលាហ្នឹង មានអាស័យដ្ឋាន [www.cambodianoralhistry.byu.edu](http://www.cambodianoralhistry.byu.edu) អញ្ចឹង!​ អ៊ី អនុញ្ញាតិដើម្បីធ្វើការ

ខ៖(គាត់យាយទៅកាត់) អស់ហើយអ៊ំ!

ក៖អ៊ី! អ្ហឺ...អនុញ្ញាតិ ដើម្បីអោយខ្ញុំដាក់សំលេងអ៊ី និងរូបបស់អ៊ី! មួយសន្លឹកអ្ហា រូបថតអ្ហា ហើយអ្ហឺ...សំរាប់រូបថតរបស់អ៊ីមួយ​ ដើម្បីដាក់នៅក្នុងហ្នឹង ដើម្បីទុកអោយ កូនចៅជំនាន់ក្រោយគេបានចូលស្តាប់បាក្យពេជន៍របស់អ៊ី ដែររឺទេ?

សំលេងកាត់៖អ្ហឺ... តែអានុះ តិចអ្ហា​!​ ដាក់ៗកាត់ឆប ដាក់ ១០កញ្ឆេរថែមទៀត!

ខ៖អោយអាគេដាក់អ្ហា​ ខ្លាចគេ...!ខ្លាចគេខ្មាស់

សំលេងកាត់៖ខ្មាស់អ្នកណា?

ខ៖ខ្មាស់នឹងកូន(សើច)

ក៖ប៉ុន្តែ វាគឺជាពាក្យពេជន៍របស់អ៊ីហើយ វាគឺជាជីវិតពិតម៉ង...! ចឹង!​ អ៊ីអាចអនុញ្ញាតិ ដើម្បីអោយគេដាក់រូបថត លោកយាយមួយអត់?

ខ៖ចាស ៕